# Zastava


#

#  Grb

# GRČIJA

# GEOGRAFSKA


# LEGA OSNOVNI PODATKI O GRČIJI

|  |  |
| --- | --- |
| **URADNO IME** | Elliniki Dhimokratia-Helenska Republika |
| **POLITIČNI SISTEM** | republika |
| **GLAVNO MESTO** | Atene |
| **VELIKOST DRŽAVE** | 131 957 km² |
| **ŠTEVILO PREBIVALSTVA** | 10.964.000 (2001) |
| **PREBIVALSTVO** | Grki 98%Makedonci, Turki, Bolgari 2%  |
| **GOSTOTA PREBIVALSTVA** | 80,5 prebivalcev/km² |
| **JEZIK** | moderna grščina  |
| **VERA** | pravoslavci (98%)muslimani (1,3%) |
| **DENARNA ENOTA** | včasih drahma danes evro |
| **NAJVIŠJI VRH** | Olimp 2917 m |
| **NAJDALJŠA REKA** | Aliakmon 314 km |

# OPIS GRČIJE

**Helenska republika**, kratko **Hellas** in bolj znana kot **Grčija**, je [obmorska](http://sl.wikipedia.org/wiki/Morje) [država](http://sl.wikipedia.org/wiki/Dr%C5%BEava) na skrajnem jugu [Balkanskega polotoka](http://sl.wikipedia.org/wiki/Balkanski_polotok).

Grčijo delimo na **tri glavna območja**:

* na celinsko s strmimi pobočji
* obalni pas
* otoke v Jonskem in Egejskem morju

Na **kopnem** meji:

* na zahodu z [Albanijo](http://sl.wikipedia.org/wiki/Albanija)
* na severu z [Makedonijo](http://sl.wikipedia.org/wiki/Makedonija) in [Bolgarijo](http://sl.wikipedia.org/wiki/Bolgarija)
* na vzhodu na [Turčijo](http://sl.wikipedia.org/wiki/Tur%C4%8Dija)

**Na morju** pa jo obliva:

* z vzhoda [Egejsko morje](http://sl.wikipedia.org/wiki/Egejsko_morje)
* z zahoda Jonsko morje
* z juga pa [Sredozemsko morje](http://sl.wikipedia.org/wiki/Sredozemsko_morje)

Grčijo imajo mnogi za zibelko zahodne [civilizacije](http://sl.wikipedia.org/w/index.php?title=Civilizacija&action=edit), saj ima dolgo in bogato [zgodovino](http://sl.wikipedia.org/wiki/Zgodovina), v kateri se njen vpliv širi prek treh [celin](http://sl.wikipedia.org/wiki/Celina).

Je večinoma hribovita dežela in ima zelo razčlenjene obale. Od severa proti jugu se razteza malo nagubano gorovje iz krednih apnencev in peščenjakov ter terciarnih laporjev. Vzhodni del prekrivajo grudasta gorovja.

Grčija ni vodnata dežela. Reke so kratke in hudourniške, jezer je malo.

# ATENE

Grška prestolnica Atene, leži na obrobju obalne ravnine, ki jo prekinja vrsta gričev.V daljni preteklosti so bile Atene majhna, samostojna državica. Iz teh časov je tudi znamenita Akropola z antičnimi templji, ki je simbol in glavna znamenitost grškega glavnega mesta. Razvile so se antične filozofske šole, katerih najbolj znana ustanovitelja sta Platon in Aristotel.

Danes so Atene sodobna, gosto naseljena prestolnica ter kulturno in poslovno središče države.



#


# NARAVNE ZNAČILNOSTI

# PODNEBJE

 Grčija ima pretežno **sredozemsko**podnebje. Za grško podnebje so značilne **mile** in **deževne zime** ter **topla** in **sušna poletja**.Pozimi so temperature od 8-10ºC, poleti pa 25-28ºC. Na severu so pokrajine v notranjosti mrzle, poletja vroča, v hribih pa je celo led in sneg. Za južne otoke so značilni temperaturni skoki. **Poleti** piha s severa **suh veter**, ki še bolj ogreje ozračje. **Pozimi** pihajo **vetrovi z zahoda**, ki prinašajo slabo vreme z neurji in močnimi padavinami. Vzhodnejši del je bolj suh.

|  |  |
| --- | --- |
|  | RASTLINSTVO |

Rastlinstvo je prilagojeno podnebju, mediteransko. Do 500 metrov nad morjem uspevajo **oljke**, **pomaranče** in **trte**. V severnejših predelih od 700 do 1200 metrov uspevajo **listavci**, nad to mejo **smrekovi** in **macesnovi** gozdovi, nad to mejo pa visokogorski **pašniki**.

# GOSPODARSTVO

|  |  |
| --- | --- |
|  | KMETIJSTVO |

* grško ozemlje ima še kar veliko obdelovalnih površin. Prekriva 21,4% njiv, 7% sadovnjakov, 1,1% vinogradov, 40,7% travnikov in 54% umetno namakanih njiv in sadovnjakov.
* **Pridelovanje**: sladkorni trst, žito, koruza, pšenica, ječmen, riž, veliko povrtnin in južnega sadja

|  |  |
| --- | --- |
|  | ŽIVINOREJA |

* **ekstenzivna** živinoreja, redijo ovce na skromnih pašnikih
* **tranzimanska** živinoreja, je paša poleti v gorah, pozimi v nižinah
* mlečna in mesna **govedoreja** ter **perutninarstvo**

**SADJARSTVO**

* gojenje oljk, pomaranč, limon, breskev, nektarin in jabolk

|  |  |
| --- | --- |
|  | VINOGRADNIŠTVO |

* največ vinogradov najdemo v osrednji Grčiji, na Peloponezu, Kreti, na Egejskih otokih,...
* pridelava vina, izdelava rozin in namizno grozdje

**TURIZEM**

Je pomembna panoga, saj državo obišče okoli 10 milijonov ljudi. Pomembena središča so Atene, Kreta, Rodos, Krf,...kjer prevladuje kopalni turizem in obiskovalci, si lahko poleg tega ogledajo tudi antična mesta.

Najlepše evropske plaže so v Grškem otočju. **Grčija ima kar 9.841 otokov, poseljenih jih je le 114 in samo obala grške celine je dolga okoli 4000 kilometrov, tako da je izbor kraja za preživljanje počitnic lahko zelo težka izbira.**

**Kreta** je največji grški otok z razvitim turizmom predvsem na severni strani. **Rodos** je največji otok Dodekaneškega otočja in ima prodnate peščene plaže. Obiskovalce očara predvsem glavno mesto, ki velja za najlepše ohranjeno srednjeveško mesto v Evropi. Novi del mesta je center živahnega nočnega življenja s številnimi hoteli, trgovinami, pubi in klubi. Za **Santorin** pravijo, da je eden najlepših grških otokov, govori se celo, da je ostanek legendarne Atlantide.

Na otoku **Krf** boste lahko obiskali tudi številne kulturne in arheološke znamenitosti.


# SANTORINI - najlepši sončni zahod na svetu

**VIRI IN LITERATURA**

* Krušič Marjan 1997:Jugozahodna in južna Evropa. Ljubljana, Založba Mladinska knjiga
* internet

**JANUAR 2006**